**Datum: 31.10.2022.**  **SAOPŠTENJE ZA MEDIJE**

**Pogledajte predavanje „Od ideje do aplikacije“**

*Pripremite se za m:tel App takmičenje*

Svakog oktobra, **m:tel App takmičenje** već šestu godinu za redom okuplja srednjoškolce iz Bosne i Hercegovine u izradi aplikacija za mobilne uređaje.

Kao neizostavan dio takmičenja, prepoznata je važna uloga mentora, odnosno profesora koji daju podršku svojim učenicima, pomažu im u savjetima i idejama i samim tim su takođe dio tima.

Upravo iz tog razloga, u četvrtak 27. oktobra je održano predavanje “Od ideje do aplikacije” namijenjeno sadašnjim i budućim mentorima i svim zainteresovanim srednjoškolcima.

Predavanje je pratila dobra zainteresovanost a predavač Andrej Tomić, senior software developer i osnivač vlastitog startapa Atomic Solutions u Banjaluci, je uz razne savjete i primjere govorio o procesima nastanka aplikacije.

Premijerni snimak predavanja možete pogledati večeras, 31. oktobra od 20.00 časova na [m:tel YouTube](https://www.youtube.com/c/mtelba) kanalu ili na [m:tel Facebook](https://www.facebook.com/mtelbih) strani.

Do 25. novembra ove godine svi srednjoškolci iz BiH mogu prijaviti svoju ideje i biti dio sjajne priče pod imenom [**m:tel App takmičenje**](https://mtel.ba/Press-centar/a31009-Otvoren-konkurs-za-novi-ciklus-m-tel-App-takmicenja.html)!

Kao podrška razvoju znanja, najbolje aplikacije će biti javno predstavljene a njihove autore i mentore očekuju vrijedne nagrade, kako na državnom nivou, tako i na regionalnom takmičenju.

Za sva dodatna pitanja o samom takmičenju kontaktirajte nas putem mejl adrese app.takmicenje@mtel.ba.